Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: azt az Alkotmánybíróság 43/1995. (VI. 30.) AB határozatában
Paragraph Index: 696

azt az Alkotmánybíróság 43/1995. (VI. 30.) AB határozatában megállapította. Az Alkotmány a rászorultságot tehát a szociális biztonsághoz való alkotmányos alapjog érvényesülésének szempontjából jogcím-keletkeztető jelleggel ruházta fel, amennyiben akár az Alkotmányban közvetlenül is nevesített rászorultság (öregség, betegség, rokkantság, özvegység, árvaság és önhibán kívül bekövetkezett munkanélküliség), akár pedig az Alkotmányban expressis verbis meg nem jelenő, de az Alkotmányból levezethető rászorultsági állapot [vagyon- (mindenekelőtt ingatlanvagyon) vagy jövedelem hiánya] alapozza meg a szociális ellátások igénybevételére való jogosultságot. Az alkotmányos alapjog érvényesülésének biztosítékaként az Alkotmány az állam kötelezettségévé teszi egy olyan szociális ellátórendszer kiépítését és működtetését, amely más ellátórendszerekkel (elsősorban a társadalombiztosítással) összefüggésben biztosítja az állampolgárok megélhetéséhez szükséges mértékig való ellátottságát.

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes